
Hideghengerműi hibák feltárása és kiküszöbölése

Az ISD Dunaferr évi 1,5 millió tonna acéllemezt gyárt, melynek piacát egyre fokozottabb minőségi követelmények jellemzik. A meglevő vásárlók megtartása és a jövőbeni piacok megszerzése érdekében a vállalat egyre nagyobb gondot fordít a termékhibák arányának csökkentésére és a felhasználói tulajdonságok javítására.
Ezekben egyaránt ott szerepelnek a különböző okokra visszavezethető acélgyártási, öntési, meleghengerlési, pácolási, hőkezelési, hideghengerlési és dresszírozási hibák. A jövőbeni igényeknek való megfelelés valamennyi hibaok kiküszöbölését megkívánja.
Hengerészi munkakörömmel összefüggésben a fentiek közül a különböző helyeken keletkező és a dresszírozásnál jelentkező hibák okait, megjelenési formáit, azok lehetséges káros következményeit és kiküszöbölésük módjait ismertetem.



